b"\n_START_ARTICLE_\nMarija Bla\xc5\xbeina\n_START_SECTION_\n\xc5\xbdivljenje in delo\n_START_PARAGRAPH_\nRodila se je v \xc5\xbeelezni\xc4\x8darski dru\xc5\xbeini. Leta 1919 je v Ljubljani kon\xc4\x8dala klasi\xc4\x8dno gimnazijo, se vpisala na slavisti\xc4\x8dni oddelek Filozofske fakultete v Ljubljani, maturirala na u\xc4\x8ditelji\xc5\xa1\xc4\x8du v Tolminu (1923), napravila profesorski izpit iz nem\xc5\xa1\xc4\x8dine v Rimu (1931) in doktorirala na Univerzi v Padovi (1943). V \xc5\xa1olskem letu 1931/1932 je pou\xc4\x8devala na Kmetijski strokovni \xc5\xa1oli v Gradi\xc5\xa1\xc4\x8du (italijansko Gradisca d'Isonzo), nato na Trgovski strokovni \xc5\xa1oli G. Corsi v Trstu (1932-1935), v letih 1935\xe2\x88\x921944 v ni\xc5\xbejem te\xc4\x8daju Trgovskih strokovnih \xc5\xa1ol v Legnanu (Lombardija), na Trgovskem strokovnem zavodu Leonardo da Vinci v Trstu (1944-1954), na srednji \xc5\xa1oli Ivan Cankar v Trstu (1945-1951), na liceju France Pre\xc5\xa1eren v Trstu (1951-1952) ter ponovno na srednji \xc5\xa1oli Ivan Cankar (1952-1969). Od 1954 do upokojitve 1969 je bila ravnateljica._NEWLINE_Marija Bla\xc5\xbeina je avtorica u\xc4\x8dbenika Italijanska slovnica in vadnica za prvi razred srednje \xc5\xa1ole, strokovnih \xc5\xa1ol in te\xc4\x8dajev (Trst, 1952) in soavtorica u\xc4\x8dbenika Slovenska \xc4\x8ditanka za 1., 2. in 3. razred ni\xc5\xbejih, srednjih in strokovnih \xc5\xa1ol (Trst, 1948, 1949)."